Niko Luoma

Niko Luoma (Mikael Luoma; s. 20. lokakuuta 1970 Helsinki) on suomalainen valokuvataiteilija.

Luoma on valmistunut Taideteollisesta korkeakoulusta 2003. Hän on opiskellut Yhdysvalloissa Bostonissa School of the Museum of Fine Artsissa 1998 ja New England School of Photographyssa 1995. Hänellä on ollut yksityis- ja yhteisnäyttelyjä Suomessa ja ulkomailla vuodesta 1995, muun muassa Saksassa Galerie Haus Schneiderissa vuodenvaihteessa 2007–2008.

Hänen töitään on julkisissa kokoelmissa muun muassa Suomen ja Ruotsin valtioiden kokoelmissa, Kiasman kokoelmassa, Kourin kokoelmassa, Emil Aaltosen museossa Tampereella, sekä yksityiskokoelmissa Euroopassa ja Yhdysvalloissa. Hän on tehnyt myös levynkansitaidetta, muun muassa Alamaailman vasarat -yhtyeen albumien kuvat ovat Luoman käsialaa.

Hänen kuviaan oli vuonna 2008 Kiasman näyttelyssä Kuvan jälkeen.

 Lähteet 

 Aiheesta muualla 


Luokka:Suomalaiset valokuvaajat
Luokka:Vuonna 1970 syntyneet
Luokka:Elävät henkilöt